J. M. Coetzee
Store norske leksikon,Språk og litteratur,Litteratur i verden,Afrikas litteratur,Sør-Afrikas litteratur
J. M. Coetzee er en sørafrikansk forfatter med britisk og boersk familiebakgrunn som ble australsk statsborger i 2006.
Coetzee har høstet stor anerkjennelse for en rekke romaner, blant annet Skumringsland, Før barbarene kommer og Vanære. Han ble tildelt Nobelprisen i litteratur i 2003. Han var også den første til å vinne Booker-prisen to ganger. Biografi Coetzee studerte ved universitetet i hjembyen og senere i Austin, Texas, hvor han tok en Ph.D.-grad (doktorgrad) i litteratur. Han underviste noen år ved State University of New York i Buffalo. I 1984 ble han professor i litteratur ved University of Cape Town, og i 2002 gjesteforsker i Adelaide, Australia.Skumringsland handler om folkemordet på khoikhoi-folket mens Foe (1986), er en slags «oppdatering» av Robinson Crusoe. Coetzee har også utgitt flere essaysamlinger og erindringsbøker. Elizabeth Costello: Eight Lessons (2003, Elizabeth Costello: Åtte leksjoner) er en blanding av essay og fiksjon, der deler av teksten er hentet fra tidligere utgitte bøker.Da han ble tildelt Nobelprisen i litteratur i 2003 het det i juryens begrunnelse at han «in innumerable guises portrays the surprising involvement of the outsider». Utmerkelser Nobelprisen i litteratur i 2003 Bookerprisen for Life and Times of Michael K  (1983) Bookerprisen for Vanære Utgivelser  I det mørke landet (Originaltittel: Dusklands, 1974. Norsk oversettelse ved Aud Greiff, 1985). Skumringsland (Norsk oversettelse ved Mona Lange, 2007)  In the Heart of the Country (1977, I hjertet av landet)  Før barbarerene kommer (Originaltittel: Waiting for the Barbarians, 1980. Norsk oversettelse ved Aud Greiff, 1983).  Michael K: Hans liv og tid (Originaltittel: Life & Times of Michael K, 1983. Norsk oversettelse ved Aud Greiff, 1984)  Foe (1986, Fiende)  Age of Iron (1990, Ståltid)  The Master of Petersburg (1994, Mesteren av Petersburg)  The Lives of Animals (1999, Livet til dyrene)  Vanære (Originaltittel: Disgrace, 1999. Norsk oversettelse ved Aud Greiff, 2000)  Elizabeth Costello, åtte leksjoner (Originaltittel: Elizabeth Costello: Eight lessons, 2003. Norsk oversettelse ved Mona Lange, 2004).  The Nobel Lecture in Literature, 2003: "He and His Man" (2004, Nobelforelesningen i litteratur, 2003: "Han og hans mann")  Langsom mann (Originaltittel: Slow Man, 2005. Norsk oversettelse ved Mona Lange, 2007)  Et dårlig år (Originaltittel: Diary of a Bad Year, 2007. Norsk oversettelse ved Mona Lange, 2009)  The Childhood of Jesus (2013, Jesus' barndom) Barndom (Originaltittel: Boyhood, 1997. Norsk oversettelse ved Aud Greiff, 2002)  Ungdom (Originaltittel: Youth, 2002. Norsk oversettelse ved Mona Lange, 2003)  Sommer: Scener fra et provinsielt liv (Originaltittel: Summertime, 2009. Norsk oversettelse ved Mona Lange, 2010)  Samleutgave med de tre bøkene Barndom, ungdom og sommer kom på norsk i 2012. White Writing. On the Culture of Letters in South Africa (1988, Hvit skriving. Om brevkulturen i Sør-Afrika)  Doubling the Point (1992, Fordoble poenget )  Giving Offense. Essays on Censorship (1997, Å fornærme. Essayer om sensur)  The Lives of Animals (1999, Dyrenes liv)  The Humanities in Africa (2001, Humaniora i Afrika)  Stranger Shores. Literary Essays 1986-1999 (2002, Ukjent farvann. Litterære essay 1986-1999)  Inner Workings. Literary Essays 2000-2005 (2007, Innvendig arbeid. Litterære essay 2000-2005) Her og nå. Brev 2008-2011. Brevveksling mellom Coetzee og Auster (Originaltittel: Here and now : letters 2008-2011, 2011. Norsk oversettelse ved Mona Lange og Børge Lund) Les mer i Store norske leksikon Sør-Afrikas litteratur Sør-Afrikas engelskspråklige litteratur Sør-Afrikas historie Australias litteratur Eksterne lenker Nobelkomitéens sider om Coetzee (engelsk)  Coetzees bøker i Open Library (engelsk)  Coetzee på norsk: bøker i Nasjonalbiblioteket (nyere bøker med begrenset tilgang)